Xi ftit storja marbuta ma' Ħ'Attard Kavallerija Indjana f'Ħ'Attard2 L-Ingilterra kienet daħlet fil-Gwerra tal-Krimeja (1854-56) kontra r-Russja għax din tal-aħħar riedet li tikkontrolla d-Dardanelli. Fl-1877, ir-Russja attakkat lit-Turkija u dan beda jitqies mill-Ingliżi bħala theddida ġdida lid-Dardanelli. Kien għalhekk li wara t-telfa umiljanti li ġarrbet it-Turkija fil-gwerra Russo-Turka (1877-1878), l-Ingilterra bagħtet flotta lejn Konstantinopli u ma ħallietx lir- Russi li javvanzaw aktar billi heddithom bi gwerra. Beżgħan li dan seta' jkun preludju biex tiżdied is-saħħa Russa fl- Asja Ċentrali, il-Gvern Ingliż ħaseb ukoll biex jibgħat f stakkament ta' forzi Indjani f fil-Mediterran. Dawn kienu jġ jikkonsistu prinċipalment f'żewġ reġimenti tal- Kavallerija tan-9th Bengal Cavalrv, u oħra tal-infanterija tat-10th Bengal Lancers. Din kienet l-ewwel darba li truppi mill-Indja, li kienet kolonja Ingliża, intbagħtu fl-Ewropa, u meta telqu ma kienu ngħataw l-ebda indikazzjoni dwar id-destinazzjoni finali tagħhom. Fil-fatt għamlu waqfa f'Aden u minn hemm għal Malta fejn sbarkaw fis-6 ta' Ġunju 1878. Waqt li ftit mill-Bengal Lancers: ikkampjaw f'Manoel Island, il- biċċa l-kbira minnhom u l-Bengal Cavalrv waqqfu l-kampijiet tagħhom f'Ħ'Attard, sewwasew faċċata tad-daħla prinċipali ta' San Anton, li dak iż-żmien kienet kollha għelieqi. F'din il-litografija li dehret fil-gazzetta ta' kull ġimgħa Illustrated London News tat-12 ta' Ġunju 1878 naraw il-Kamp Indjan, fejn tidher sew il-Knisja ta' Ħ'Attard fiċ-ċentru u iżjed lejn ix-xellug, maqtugħ għalih, l-Isptar Monte Carmeli li kien inbena ftit qabel u kien beda jirċievi l-pazjenti minn Villa Franconi fil-Furjana. Gazzetta oħra ta' kull ġimgħa li ġabet il-Kamp Indjan f'Ħ'Attard kienet The Graphic, din id-darba fil-ħarġa tad-29 ta' Ġunju 1878, u minn angolu differenti, iżda fejn ukoll tidher il-Knisja tagħna fl-isfond. The Graphic kien ikollha ħafna litografiji u kienet tqabbad disinjaturi ewlenin għal dan ix-xogħol. Mhux ta' b'xejn li kellha influwenza kbira fuq id-dinja artistika u fost l-ammiraturi tagħha nsibu lil Vincent Van Gogh. Kemm-il darba iddedikat il-folja ta' quddiem, li kienet tikkonsisti biss f'litografiji, għax-xena Maltija. Jidher li l-Kamp Indjan f'Ħ'Attard qajjem ħafna ' interess anke fl-artisti, fosthom Girolamo Gianni (1837-1895), pittur magħruf Naplitan li għamel żmien jgħix u jaħdem Malta. Fin-National Armv Museum, li jinsab kważi bieb ma' bieb mar- Roval Hospital ta' Chelsea, f'Londra, hemm żewġ pitturi tiegħu (waħda tidher hawn fuq), magħmula b'żebgħa taż-żejt fuq il- kanvas, li juru l-Kamp Indjan f'Ħ'Attard, u li huma iffirmati minn Gianni stess u datati 1878. Jidher li t-truppi Indjani kienu sejrin Ċipru minn Malta. Din il-gżira kienet għadha kemm ingħatat lill-Ingliżi mit- Turkija b'rikonoxximent għall-għajnuna u s-sapport li ngħatat kontra r-Russja. Iżda xi ġurnata jew tnejn qabel telqu lejn Ċipru, 48 Indjan ġew ivvelenati meta l-lime juice, li tant kienu jħobbu, inbidel ma' xi disinfettant. Jekk hux bi żball jew apposta qatt ma ġie aċċertat għax baqa' ma nqabad ħadd. Tlieta minnhom mietu mill-ewwel, u l-kumplament baqgħu jbatu minn kumplikazzjonijiet permanenti. Minħabba dan, it-truppi Indjani baqgħu hawn sa Ottubru, meta mbagħad telqu lura lejn Bombav. Tweġibiet għal Ngħaddu siegħa żmiem' minn paġna 36-38 1) L-Eskimiżi jgiea fin-North Pole u l-pengwini issibhom fis-South Pole 2) Jekk jgħix, 3) Ix-xejn 4) Għadek żgħira biex tibda tpejjep 5) L-eta' 6) L-ittra 'm' u ħaju ma jistax jindifen Tisliba bin-numri: Mimdudin: 1) 144 4) 48: /6)10: 8) 39 9) 33: 11) 27 12) 32 13) 50 14) 18: 16) 5000: 17) 60 Weqfin: 1) 18 2) 40: 3)70: 5) 99 7) 23 10) 12 11) 20: 12) 365 13) 52 15) 84 4. Għat-tfal: 1) Il-Portugal 2) Il-Messiku 3) Il-Bosnija-Herzegovina 4) L-Art Mqaddsa 5) L-Ekwador 6) Franza